Hyvät katsojat! Herra käyttää lääkäriä -jaksoissa -
olemme puhuneet vatsavaivoista.
Kaikilla on joskus vatsavaivoja eri syistä, -
mutta 20-40 %:lla on niitä -
kiusallisen usein. Tällöin puhutaan dyspepsiasta.
Vatsa turvottelee, tulee epämiel- lyttävää tunnetta, pahoinvointia.
Näistä dyspepsiatapauksista, joissa ylävatsavaivat toistuvat, -
joka toisen takana voi olla jokin syy, jossa lääketiede voi auttaa.
Puolet ovat sellaisia, ettei erityistä syytä ole. Vatsa voi venyä -
tai joku voi reagoida herkemmin tiettyihin ruoka-aineisiin jne.
Tällä hetkellä lääketieteessä palaa punainen valo -
tai ennemminkin siniset valot vilkkuvat.
Olemme ajassa, jolloin vatsavaivat ovat hälyttävästi lisääntyneet.
Näin ennen kaikkea tulehdukselliset vatsavaivat.
Syytä ei oikein tiedetä.
Koska TV7 on kristillinen kanava, voimme hiukan katsoa, -
mitä Raamattu sanoo meidän ajastamme.
Matteus ja Luukas puhuvat Nooan päivistä.
Lisäksi lääkäri Luukas puhuu myös Lootin päivistä.
Molempien aikojen kuvaus näissä evankeliumeissa on, -
että silloin ihmiset syövät ja juovat, myös Lootin päivinä.
Se on kiinnostavaa, koska nyt kiin- nitetään kovasti huomiota ruokaan.
Jotkut karppaavat, jotkut tekevät sitä, -
jotkut harrastavat puhdasta makro- tai mikrodieettiä -
tai kasvisdieettiä jne. Erilaisia muoti-ilmiöitä tulee koko ajan.
Toiset hylkäävät viljatuotteet, toiset syövät vain proteiinia.
Jotkut ovat tehneet syömisestä ikään kuin uskonnon.
Ruoasta puhutaan paljon. TV:n kokkiohjelmat ovat suosittuja.
Nyt näyttää siltä, että Suomessa ovat hälyttävästi lisääntyneet -
paitsi tulehdusvatsasairaudet myös sydäninfarktit.
Ihmiset viittaavat kintaalla perusravitsemussuosituksille, -
käyttävät liikaa punaista lihaa, rasvaa, voita, -
ja sydäninfarktiin, sydänveri- tulppaan kuolleisuus on nousussa.
Jotain hälyttävää on tapahtunut ja lääkärit ovat aika huolissaan.
Lisäksi vielä verenpaineet ovat nousseet, -
koska kokkaillaan TV-kokkien mukaan ja lisätään liikaa suolaa ruokaan.
Ulkomaankäynneiltä on tullut uusia trendejä.
Ehkä he sieltä tuovat mukanaan uusia suolistobakteereja.
Uusissa mausteissa on myös tällaisia ilmiöitä, -
kuten kiinalaisen ravintolan oireyhtymä, -
the Chinese restaurant syndrome, joka ei ole kovin tunnettu meillä.
Voisin kuvata erästä tapausta.
Eräs potilaani kävi Helsingistä Tampereella teatteri-illassa -
ja sitten söivät runsaan illallisen kiinalaisessa ravintolassa.
Mies sai siellä kohtauksen. Hän tuli hikiseksi ja kalpeaksi -
ja hänet vietiin ambulanssilla poliklinikalle.
Siellä epäiltiin epileptistä kohtausta tms.
Miesparalta otettiin ajokortti pois.
Hän oli vanha potilaani ja tuli valittamaan, että ajokortti vietiin.
Tarkemmin tutkin, mitä oikein oli tapahtunut -
ja kävi ilmi vierailu runsaassa kiinalaisessa ruokapöydässä.
Sanoin, että hänellä on ollut kiinalainen ravintolasyndrooma, -
joka tulee liiasta natriumglutamaatista.
Itämaiselle ruoalle tyypillinen maku tulee juuri siitä.
Suomalainen ei välttämättä ole tottunut natriumglutamaattiin.
Meillähän suola on natriumkloridia eli NaCl.
Tämä on natriumglutamaattia ja siitä voi tulla kohtaus.
Siitä selviää välttämällä sitä natriumglutamaattia.
Nykyään ravintoselostuksissa jo aika hyvin kerrotaankin, -
onko ruoassa natriumglutamaattia vai ei.
Mikä muu voi sitten aiheuttaa ylävatsavaivoja?
Erityisesti särky- ja tulehduskipu- lääkkeet ärsyttävät usein mahaa.
Monet käyttävät niitä vähän liikaakin.
Jos niitä joutuu käyttämään jatkuvasti särkyjen tai kulumien takia, -
kannattaa kokeilla vähintään viikon jotain mahaturvallista lääkettä, -
esim. Parasetamolia. Kokeiluun ei riitä muutama päivä.
Tarvitaan useita viikkoja ilman kovia tulehduskipulääkkeitä -
Parasetamolin varassa. Silloin näkee, onko vaivojen syynä ehkä -
kovemmat reseptivapaatkin särkylääkkeet.
Ilman reseptiä voi tilapäisiin ylävatsavaivoihin kokeilla -
mahahapon eritystä vähentäviä lääkkeitä (Ranitidin, Famotidin).
Tietysti kiireinen elämänrytmi lisää monilla vatsavaivoja.
Siksi ne usein vähenevät, jos voi ottaa vähän rennommin, -
rauhoittaa elämän rytmiä ja vähentää stressiä.
Tosin stressiä on liikaakin moitittu. Ei se välttämättä ole paha.
Voi olla ns. positiivista stressiä. Jos asiat rullaavat hyvin -
ja on hyviä kokemuksia, stressi voi olla myönteistäkin.
Ei kaikesta pidä syyttää ympäristöä, anoppia, -
stressiä tai milloin mitäkin.
Ne ovat kuitenkin aika harvinaisia syitä todellisiin vatsavaivoihin.
Vaivojen syyksi voidaan todeta esim. aika yleinen refluksitauti, -
pian joka viidennellä oleva laktoosi- intoleranssi tai mahatulehdus, -
Varsinkin mahatulehdukseen (gastriitti) auttaa hyvin -
ilman reseptiä saatava mahahapon eritystä vähentävä lääke.
Näihin muihin palataan jatkossa tarkemmin.
Viime jaksossa olikin jo puhetta siitä, -
että joskus sepelvaltimotauti aiheuttaa ylävatsakipua.
Potilaani oli valittanut pitkään jatkuvia ylävatsakipuja.
Ei oikein päästy selville, mistä ne aiheutuvat.
Kuuntelin sitten hänen sydäntään -
ja totesin siellä uuden sivuäänen.
Tutkittiin tarkemmin ja vatsavaivat johtuivat sepelvaltimotaudista.
Vatsavaivat voivat liittyä myös esim. aika tavallisiin sappikiviin.
Syitä tulee hakea näistäkin.
Erityisesti sepelvaltimotaudin mahdollisuus on huomioitava, -
jos ei muuta syytä löydy tai ainakin sulkea se pois, -
koska taudin määrä on taas nousussa uusien ruokailutottumusten takia.
Siltä vähän vaikuttaisi. Milloin vatsavaivojen takia tutkimuksiin?
Sehän määräytyy sen mukaan, miten usein vatsavaivoja on.
Jos niitä on vain silloin tällöin, kuten kaikilla, ei hätää.
Jos ne ovat säännöllisiä, tiheneviä, sitkeitä -
ja itsehoitokonstit eivät auta.
Ihan tarkkoja ohjeita tästä ei voi antaa, -
mutta erityisesti seuraavista syistä on syytä hakeutua lääkäriin:-
Vaivaa on päivittäin, useita kertoja viikossa ja se haittaa elämää.
Vaivat ovat uusia ja ne ovat alkaneet melko äkisti.
Yli 55-vuotiaiden on syytä mennä herkemmin tutkimuksiin.
Iäkkäämmillä usein on joku sairaus siellä taustalla.
Jos on muita hälyttäviä oireita: laihtumista, pientä kuumeilua, -
tunnetta ruoan takertumisesta (ei mene alas), -
runsaita oksennuksia, kipu säteilee selkään tai ulosteet ovat tummia, -
niin silloin ilman muuta heti lääkärin tutkimuksiin.
Miten lääkäri tutkii ylävatsavaivoja?
Lääkäri haastattelee huolella. Kaikki vivahteet otetaan mukaan, -
kaikki tuntemukset. Vatsaa palpoi- daan, tunnustellaan huolellisesti.
Potilaan kertoman ja tutkimuspöy- dällä tehdyn tutkimuksen pohjalta -
mietitään, mitä jatkotutkimuksia tarvitaan.
Yleisperiaate on, että tehdään suoraan mahalaukun tähystys.
Jos potilas on yli 55-vuotias ja nuoremmillekin, -
jos on hälyyttäviä oireita tai runsasta tulehduskipulääkekäyttöä -
esim. Ibuprofeenia. Onko vatsalaukun tähystys (gastroskopia) -
niin kauhea kuin usein sanotaan?
Sitä pelätään, vältellään ja pidetään kivuliaana, kiusallisena, -
oksettavana jne. Ei se sitä ole. Taitavissa käsissä se on -
aika miellyttävä ja helppo toimenpide. Olen itsekin sen läpikäynyt.
Minulta löytyi helikobakteeri, joka hoidettiin ja vatsavaivat lähtivät.
Kannattaa siis mennä. Se on perustutkimus.
Jos etenkin yli 55-vuotiailla on jatkuvaa vaivaa, -
se kannattaa tutkia, koska siinä voidaan ottaa koepaloja, -
tarkastella, ottaa helikobakteeri- viljely, katsoa pureva antibiootti.
Samalla voidaan pohjukaissuolesta napata limakalvonäyte -
ja katsoa, onko henkilöllä keliakiaa.
Siinä saadaan siis monta asiaa samalla kertaa selväksi.
Jos tähystys ei ole aiheellinen, -
voidaan harkita aiemmin puheena olleita laboratoriokokeita.
Pitkään ylävatsavaivoja kärsineeltä kannattaa katsoa keliakiakoe, -
helikobakteerikoe, jonka voi ottaa myös hengityksestä, ulosteesta -
ja laktoosikokeen voi tietysti katsoa. Se ei ole välttämätöntä, -
koska joka viidennellä olevan laktoosi-intoleranssin -
voi itse helposti tutkia jättämällä maidon pois 2 viikoksi.
Jos vaivat häviävät, asia on selvä ilman koettakin.
No, helikobakteerista sitten.
Sen hoitaminen on mielestäni kyllä aina perusteltua.
Jotkut eivät sitä ehkä hoitaisi. Minä kyllä hoitaisin sen aina.
Tähän asiaan palaamme vielä.
Aika helpolla se tutkimuspaketti rakentuu -
eli keliakiakoe, helikobakteerikoe, tarvittaessa laktoosikoe -
ja ulosteesta katsotaan, onko siellä verta.
No, miten hoidetaan? Jos tutkimuksissa ei löydy sairautta, -
ylävatsavaivat ovat todennäköisesti toiminnallisia (50 % tapauksista).
Mikään lääke ei toiminnallisia vaivoja paranna, mutta lievittää voi.
Lääkkeiden tarve riippuu vaivojen vaikeudesta.
Lievien oireiden kanssa voi hyvin elää ilman lääkkeitäkin.
Tavoitteena ei suinkaan ole pillerimäärän lisääminen, -
varsinkaan henkilöille, joilla niitä ennestään jo on.
Yleensä pitäisi pyrkiä siihen, että varsinkin varttuneemmilla -
päivittäinen lääkemäärä jäisi 3-5:een, ei mielellään yli 5:n.
Kiusalliseen vatsan turvotteluun ja täyttävään tunteeseen -
on mahdollista kokeilla ennen ateriaa otettavaa -
Metoklopramidi-nimistä reseptilääkettä.
Se kyllä auttaa, mutta jatkuva käyttö on hankalaa.
Varsinkin nuorelle se voi aiheuttaa dramaattisiakin lihaskouristuksia.
Täytyy olla varovainen ja tietoinen mahdollisista sivuvaikutuksista.
Tämä ei sinänsä ratkaise dyspepsia- eli ylävatsaongelmia.
Ne voivat siis johtua aiemmin todetusta herkästä mahasta, -
joka reagoi herkästi, turvottelee ja venyy. Se voi olla yksilöllistä.
Joskus kivun hoidossa käytettyjen masennuslääkkeiden on todettu -
vähentävän toiminnallisia vaivoja. Joskus psykoterapiakin auttaa.
Ei näitä silti kannata kaikkia psykosomaattisiksi leimata.
Joskus sanottiin, että jos on vatsavaivoja, mene psykiatrille.
Se on väärin. Ei niitä voi leimata psyykkisiksi eikä stressioireiksi.
Se on vähän julmaa ja potilasta syytetään, -
että hän on hermostumalla aiheuttanut oireet.
Ei se ole oikea tapa suhtautua asioihin.
No, mennään sitten keliakiaan.
Keliakia on tavattoman yleinen tauti.
2 % väestöstä siis kärsii siitä.
Ehkä puolet kulkee ilman diagnoosia ja se on huono asia.
Lääkäreissä on kovin montaa näkökulmaa.
Itse näen, että keliakiaa kannattaisi seuloa systemaattisesti, -
koska niitä löytyy niin paljon ja haitta voi olla huomattava -
anemian ja neurologisten oireiden muodossa (muistihäiriöt ym.).
Ravintoaineet imeytyvät huonosti. (D-vitamiini, B12:kin ehkä).
Voi tulla sivuvaikutuksena osteo- poroosi eli luiden haurastumista.
Siksi keliakin aika laajakin seulonta olisi perusteltua, -
etenkin jos on vatsavaivoja. On muistettava, -
että keliakia voi olla täysin oireeton.
Iäkkäin keliakiapotilas oli 75 v. ja elänyt keliakian kanssa ikänsä.
Hän oli mieshenkilö, joka rakasti ruisleipää.
Oireet vaikeutuivat niin, ettei hän voinut syödä esim. sipulia.
Olo oli kuin kattoon nousevalla ilmapallolla.
Maksa-arvot olivat ihan pielessä.
Ajattelin jotain vakavaa tautia. Olin oikein huolissani, -
mutta syyksi paljastui keliakia.
75 vuotta oli siis menty ruisleivällä hammasta purren, -
ja diagnoosi tuli erittäin pitkällä viiveellä.
Keliakiaa kannattaisi varmasti seuloa tai ainakin epäillä.
Keliakia on tauti, jossa viljatuotteiden valkuaisaine, gluteeni -
vaurioittaa ohutsuolen limakalvon nukkaa.
Ohutsuolessa on nukkapinta, -
joka moninkertaistaa ravinto- aineiden imeytymispinnan.
Se menee tavallaan sileäksi. Menetetään pinta-ala, -
minkä kautta ruoka- ja ravinto- aineet, vitamiinit imeytyvät.
Sen takia tulevat kaikki nämä haittavaikutukset.
Taudille on perinnöllinen alttius. Sillä on perinnöllinen piirre.
Jos jollakin verisukulaisistasi todetaan keliakia, -
niin oma mahdollisuutesi keliakiaan on noin 10 %.
Silloin kannattaa ehdottomasti tutkituttaa verinäyte.
Osalla potilaista on myös iho- oireita. Tätä ei yleensä tiedetä.
Keliakiaa on kahta muotoa: suolistokeliakiaa ja ihokeliakiaa.
Suolistokeliakiaa on noin 2:lla 100:sta.
Ihokeliakia on harvinaisempi.
Ehkä 1/6 potilaista sairastaa myös ihokeliakiaa.
Lähes kaikilla ihokeliaakikoilla on samalla suolistokeliakia, -
joka voi olla tosi niukkaoireinen.
Diagnoosi usein viivastyy, kun ihmetellään 2-5 mm:n rakkuloita, -
kuin vesirokkoa siellä sun täällä. Niitä raavitaan rikki, -
joten rakkula ei ole näkyvissä. Diagnoosiin ei siksi päästä.
Lääkäri ei ilman rakkuloita osaa sitä epäillä.
Kannattaa tarkkaan kysyä ja itsekin kertoa revityistä rakkuloista.
Ihokeliakia puhkeaa tavallisesti varhaisessa keski-iässä.
Potilailla on yleensä aina tyypillisiä suolistomuutoksia, -
vaikkei vatsaoireita olisikaan. Tähän palataan vielä.
Keliakian aiheuttaa vehnän, ohran ja rukiin sitkoaine, -
valkuaisaine gluteeni, jota vastaan elimistö tekee vasta-aineita.
Se kokee gluteenin hyökkääjänä.
Elimistö tappelee sitä vastaan tekemällä vasta-aineita.
Aika iso osa keliaakikoista kuitenkin sietää kauraa.
Kauraa usein voi syödä. Se on sikäli muita viljoja parempi.
Kyseessä on siis perinnöllinen asia.
No, palataan vielä ihokeliakiaan.
Sen pääoireita ovat 2-6 mm:n läpi- mittaiset kirkkaat nesterakkulat -
usein kyynärpäissä, polvissa, pakaroissa, hartioissa -
ja hiuspohjassakin. Raapiminen rikkoo ne -
ja siksi niitä ei aina huomata.
Vain verisiä raapimajälkia ja rupia näkyy.
Ihokeliakiassa rakkuloita voi olla joskus kämmen- ja jalkapohjissa, -
joskus suun limakalvollakin.
Miten keliakia sitten todetaan?
Diagnoosiin tarvitaan vasta-aine- tutkimus koepalasta, -
joka otetaan terveennäköisestä ihosta läheltä rupea tai ihottumaa.
Jos mikroskoopissa tutkittavassa näytteessä todetaan ihokeliakia, -
tutkimusta jatketaan ohutsuolen koepalalla.
Vatsalaukun tähystyksessä otetaan samalla koepala ohutsuolesta.
80 %:lla ihokeliakiaa sairastavista on vasta-aineita -
myös keliakiaverikokeessa.
Miten ihokeliakiaa hoidetaan?
Se kuuluu erikoislääkärin hoitamiin tauteihin.
Hoitoon hakeudutaan mahdollisimman nopeasti, -
muutamassa kuukaudessa viimeistään.
Miten iho sitten paranee? Hoitona on -
elinikäinen tiukka, tarkka gluteeniton ruokavalio.
Se aloitetaan, kun asia on varmentunut.
Ruokavalio poistaa ihottuman muutamassa kuukaudessa.
Suolen keliakiahan näillä melkein kaikilla on.
Suolen keliakiaa sairastavista 2/3 on naisia.
Se on naisilla yleisempi. Ihokeliakiaa sen sijaan on -
yhtä paljon sekä miehillä että naisilla.
Keliakiahan on aika kiero tauti.
Muistan potilaita, joita on tutkittu ja tutkittu -
sairaaloissa, yksiköissä, vastaanotolla lähes loputtomiin -
eikä kukaan ole tullut ajatelleeksi keliakiaa monien oireiden takana.
Jotkut on jopa siksi leimattu psyykkisesti sairaiksi.
Kaikkea on nähty ja kokenut lääkäri osaa huomioida yleiset taudit -
ja ottaa keliakiakokeen.
Keliakiaoireet voivat ilmetä missä iässä tahansa.
Se voi ilmetä jo pikkulapsilla, mutta yleisimmin aikuisiässä -
ja joskus jopa vanhuksillakin.
Tyypilliset oireet ovat ripuli, löysät ulosteet, -
ylävatsan turvotus, ilmavaivat, painon putoaminen -
ja lapsilla kasvun hidastuminen. Tämä on hyvä muistaa.
Monilla oireet ovat varsin lieviä ja osalla ei ole oireita ollenkaan.
Tämä tauti on varsinainen piiloutuja.
No, viime vuosina on todettu, että muitakin asioita tähän liittyy.
Melkein puolella potilaista on maksaentsyymit koholla.
Maksan toimintahäiriöitä esiintyy silti vain harvoin.
Mielenkiintoista on, että keliaakikoilla on todettu -
tavallista enemmän hermostoon liittyviä oireita.
Se voi johtua siitä, että B12-vitamiinin imeytyminen ei ole riittävä.
Samoin muistihäiriöt ja lapsetto- muuskin voivat liittyä keliakiaan.
Jos lapsettomuustutkimuksia tehdään, tulisi keliakiakoekin katsoa.
Se on tärkeää.
Koska keliakiassa häviää ohutsuolen nukka -
ja imeytymispinta suolistosta pienenee, -
niin siihen liittyy usein ravinto- aineiden imeytymishäiriöitä.
Siksi voi tulla eri ravintoaineiden puutosta ja siitä laihtuminen.
Yleisin on raudanpuute aiheuttaen anemiaa.
B12-vitamiini mainittiin jo. D-vitamiinin puute aiheuttaa -
luuston haurastumista eli osteoporoosia.
On mielenkiintoista, että syksyllä julkaistiin tutkimus, -
joka osoitti, että jatkuva kova kalsiumin syönti -
ei vaikuttaisi torjuvan luiden haurastumista - toisin kuin on luultu.
Voi olla, että siitä on jopa haittaa, jos syö sitä jättiannoksia.
Ei ole ihan poissuljettua, ettei siitä voisi olla sydämelle haittaa.
Sydän ei ehkä siitä tykkää.
Isojen kalsiumannosten nauttiminen ei ehkä ole viisasta.
Osteoporoosi johtuu usein imeytymishäiriöistä -
tai elimistön liiasta happamuudesta josta on aiemmin puhuttu.
Jos syödään liikaa eläinproteiinia, erityisesti punaista lihaa, -
- suomalainen mies syö 3 kertaa yli tarpeen -
elimistö happamoituu ja joutuu torjumaan liian happamuuden.
Se tekee sen luita liuottamalla.
Liika punainen liha aiheuttaa osteoporoosia -
ehkä muita seikkoja enemmän.
Keliakiasta siis yhteenvetona, että sen syyt ovat -
vehnässä, rukiissa ja ohrassa oleva valkuaisaine, gluteeni.
Se on perinnöllinen ja vaurioittaa immunologisesti ohutsuolen pintaa.
Nukkakerros surkastuu. Ravinto- aineiden imeytyminen suolesta -
solujen kautta verenkiertoon häiriintyy.
Se on kovin tavallinen, esiintyy myös iho-oireena -
ja kannattaisi seuloa. Tämä on minun mielipiteeni.
Ilman muuta. Tauti on niin yleinen eikä puolella ole diagnoosia, -
niin pitäisi seuloa. Sillä on yhteys ns. autoimmuunitauteihin.
Keliaakikoilla on usein enemmän autoimmuunitauteja, -
esim. nuoruustyypin diabetesta tai kilpirauhasen sairauksia.
Asia on tärkeä ja siihen pitää kiinnittää huomiota.
Hyvä katsoja! Jos sinulle on ollut hyötyä ja iloa näistä ohjelmista -
ja haluat jatkossakin tukea näiden ohjelmien tekemistä, -
voit soittaa numeroon 0600-10077. Puhelun hinta on noin 10 euroa.
Voit myös laittaa tukesi ruudussa näkyvälle tilinumerolle.
Voit kohdentaa sen tähän ohjelmaan ruudussa näkyvällä viitteellä.
Kiitos, että olit mukana! Jumalan siunausta sinulle!
Tekstitys: Tuula-Riitta Virrankare